EkBass/fiwiki-20250220-pages-articles huggingface dataset:
Kenwa Mabuni

Kenwa Mabuni (1893–1957) oli okinawalainen karaten harjoittaja. Hänet tunnetaan karaten Shitō-ryū -tyylisuunnan perustajana. Hänen opettajiansa ovat olleet Anko Itosu ja Kanryo Higaonna. == Lähteet == * Luokka:Japanilaiset karatekat Luokka:Vuonna 1893 syntyneet Luokka:Vuonna 1957 kuolleet
Enjoy the Ride

Enjoy the Ride on ruotsalaisen pop-laulajan Marie Serneholtin ensimmäinen levy, joka ilmestyi vuonna 2006. Levyä on myyty maailmanlaajuisesti miljoona kappaletta. Levy sisältää 10 kappaletta. Niistä suurhittejä ovat olleet That's The Way My Heart Goes ja I Need A House. Myös singlenä on ollut kappale Oxygen. Enjoy the ride on suomeksi "Nauti kyydistä". == Kappaleet == # # # # # # # # # # == Arvostelut == * Teen Today: Teentoday.co.uk == Lähteet == == Aiheesta muualla == * Enjoy the Ride discogs.com -sivustolla Luokka:Vuoden 2006 esikoisalbumit Luokka:Ruotsalaiset popalbumit
MÄR

MÄR (Märchen Awakens Romance) on mangasarja. Sarjan on tehnyt Nobuyuki Anzai ja siitä on tehty myös anime. Sarjaa Suomessa julkaisee Editorial Ivrea ja siitä ilmestyy 15 osaa. == Juoni == Sarjan päähenkilö on fantasiamaailmasta unia näkevä Ginta Toramizu. Eräänä päivänä hän astuu salaperäisestä ovesta, ja ajautuu paikkaan, josta oli nähnyt unia. Tässä maailmassa hän tutustuu Dorothy-nimiseen noitaan ja tämän ÄRMiin. ÄRM on eräänlainen, riipuksen tai sormuksen muodossa oleva suojakivi. Yhdessä he lähtevät etsimään legendaarista ÄRMiä, Babboa. He löytävät tämän, ja Dorothy antaa Gintan pitää Babbon kertomatta syytä. Heidän tiensä eroavat ja Ginta huomaa, ettei fantasiamaailma olekaan niin ihanteellinen paikka kuin hän oli luullut. Jack Lähtee Gintan mukaan seikkailuun. Myöhemmin Babbon alkuperä selviää. Hän oli pahan "shakkiarmeijan" johtajan ärm. Shakkiarmeija on palannut ja Gintan ja Babbon tehtävänä on tuhota se. Mukaan tulee uusia ystäviä kuten prinsessa Snow. Luokka:2000-luvun anime ja manga Luokka:Animesarjat Luokka:Mangasarjat Luokka:Shōnen Luokka:Fantasia-anime ja -manga Luokka:Toiminta-anime ja -manga
Edussana

Edussana on kieliopissa lausekkeen keskeisin sana, jonka mukaisesti koko lauseke käyttäytyy lauseessa. Edussana ja koko lauseke sopivat samanlaisiin lauseyhteyksiin: esimerkiksi lauseke punaisen auton kuljettaja voi esiintyä lauseessa samassa asemassa kuin sen edussana kuljettaja yksinään. Edussana ilmaisee usein lausekkeen keskeisimmän merkityssisällön. Edussana "edustaa" lausekettaan siten, että se kantaa lauseyhteyden lausekkeelta edellyttämiä piirteitä. Edussana on esimerkiksi lauseyhteyden määräämässä taivutusmuodossa: Puhuin [punaisen auton kuljettajalle]. Tosin myös lausekkeen muut sanat voivat kongruenssin vuoksi taipua edussanan mukana: Puhuin [vihaiselle kuljettajalle]. Edussana on yleensä lausekkeen pakollinen osa, lukuun ottamatta elliptisiä tapauksia. Lausekkeet nimetään yleensä edussanan sanaluokan mukaan. Esimerkiksi punaisen auton kuljettaja on substantiivilauseke (NP), jonka edussana kuljettaja on substantiivi (N). Erittäin suuri on adjektiivilauseke (AP), jonka edussana suuri on adjektiivi (A). Esim: Kuljetan punaista *autoa*. ==Edussana ja pääsana== Termejä edussana ja pääsana on vanhastaan suomen kieliopissa käytetty synonyymeinä, mutta nyttemmin ne erotetaan toisistaan. Pääsana on sana, jota jokin toinen sana tai lauseke määrittää tai täydentää. Esimerkiksi lausekkeessa [punaisen auton] [kuljettaja] sana kuljettaja on koko lausekkeen edussana, mutta osalausekkeen [punaisen auton] pääsana. Termi edussana liittyy läheisemmin konstituenttikielioppiin (jossa lauseen ajatellaan koostuvan lausekkeista), termi pääsana puolestaan dependenssikielioppiin (jossa lauseen ajatellaan koostuvan sanoista, joiden välisiä riippuvuussuhteita tarkastellaan). ==Lähteet== Luokka: Lauseoppi
Säppikalat

Säppikalat (Balistidae) on jäykkäleukakalojen heimo. Siihen kuuluu 40 lajia, jotka jaetaan yhteentoista sukuun. Niitä elää luonnossa Atlantin, Välimeren ja Indopasifisen merialueen rantavesissä. Monet lajit ovat suosittuja yleisöakvaarioiden merivesialtaiden kaloja. Suuri koko ja aggressiivinen käytös tekevät niistä joskus vaativia hoidokkeja. Säppikalat puolustavat reviireitään niin raivokkaasti, että voivat hyökätä sukeltajan kimppuun aiheuttaen haavoja puremillaan. Säppikalan voimakkaat leuat ja terävät hampaat soveltuvat hyvin selkärangattomien kuoren murskaamiseen. Säppikalojen pituus on 30–75 cm. Ne ovat litteitä, pyöreämuotoisia, usein pilkkujen ja juovien kuvioimia kaloja. == Lähteet == *
João Secundino

João Secundino (s. 10. heinäkuuta 1992) on portugalilainen näyttelijä. Hän on noussut kotimaassaan tähteyteen rooleilla TVI:n televisiosarjoissa Ninguém como tu ja Tu e eu. Vuonna 2006 aloitetussa Tu e eu -sarjassa Secundino esittää Vasco Silva Reisin (Gonçalo Diniz) poikaa, Vasquinhoa.http://www.tvi.iol.pt/novelas/tueeu/personagem.php?per_id=2063 == Lähteet == == Aiheesta muualla == * Luokka:Portugalilaiset näyttelijät Luokka:Vuonna 1992 syntyneet Luokka:Elävät henkilöt
Siilikalat

Siilikalat (Diodontidae) on jäykkäleukakalojen heimo. Siihen kuuluu 19 lajia, jotka jaetaan kuuteen sukuun. Niitä tavataan Atlantilla, Intian valtamerellä ja Tyynellämerellä. Kahden suvun, Diodon ja Chilomycterus, jäseniä pidetään myös akvaariokaloina.Burrfish, Porcupine Puffers, Family Diodontidae Bob Fenner, Wet Web Media Siilikalojen ihoa peittävät piikit, ja ne voivat hädän hetkellä pullistaa vartalonsa pallomaiseksi. Joillakin lajeilla, kuten juovasiilikalalla, piikit ovat jatkuvasti pörhöllään, toiset voivat pörhistää ne halutessaan.Animal World Siilikalat syövät kovakuorisia selkärangattomia, joiden kuoren ne murskaavat kovalla nokallaan. Nokka muodostuu yhteen sulautuneista hampaista, mistä tulee heimon tieteellinen nimi Diodontidae, kaksihampainen. == Katso myös == *Isosiilikala Diodon hystrix == Lähteet == Luokka:Jäykkäleukakalat
Luxemburgin ympäriajo

Luxemburgin ympäriajo () on maantiepyöräilyn etappikilpailu, joka järjestetään vuosittain syyskuussa Luxemburgissa. Vuoteen 2019 saakka se käytiin toukokuun lopussa tai kesäkuun alussa. UCI ProSeries -sarjaan kuuluva kilpailu on kategorialuokitukseltaan 2.Pro, eli sen yläpuolella ovat vain UCI World Tour -sarjan kilpailut. Luxemburgin ympäriajo toimi monelle pyöräilijälle aiemmin valmistautumiskilpailuna Ranskan ympäriajoon. Luxemburgin ympäriajon on voittanut useimmin järjestämaan Mathias (Mett) Clemens, viisi kertaa. Kilpailun voittajiin kuuluu useita pyöräilyn suurnimiä, kuten Louison Bobet, Charly Gaul, Freddy Maertens, Bernard Hinault ja Lance Armstrong. Suomen Jukka Vastaranta sijoittui kilpailussa kolmanneksi vuonna 2005. == Voittajat == *1935 Mett Clemens *1936 Mett Clemens *1937 Mett Clemens *1938 Lucien Vlaeminck *1939 Mett Clemens *1946 Briek Schotte *1947 Mett Clemens *1948 Jean Goldschmit *1949 Bim Diederich *1950 Isidore De Ryck *1951 Marcel Ernzer *1952 Jean Kirchen *1953 Robert Vanderstockt *1954 Jempy Schmitz *1955 Louison Bobet *1956 Charly Gaul *1957 Gérard Saint *1958 Jempy Schmitz *1959 Charly Gaul *1960 Marcel Ernzer *1961 Charly Gaul *1962 Jef Planckaert *1963 Yvon Molenaers *1964 Arie Den Hartog *1965 Vincent Denson *1966 Edy Schutz *1967 Frans Brands *1968 Edy Schutz *1969 Davide Boifava *1970 Edy Schutz *1971 André Dierickx *1972 Roger Rosiers *1973 Sylvain Vasseur *1974 Freddy Maertens *1975 Frans Verbeeck *1976 Frans Verbeeck *1977 Bert Pronk *1978 Ludo Peeters *1979 Lucien Didier *1980 Bert Oosterbosch *1981 Juri Barinov *1982 Bernard Hinault *1983 Lucien Didier *1984 Christophe Lavainne *1985 Jelle Nijdam *1986 Steven Rooks *1987 Søren Lilholt *1988 Richard Trinkler *1989 Michel Cornelisse *1990 Christophe Lavainne *1991 Gert-Jan Theunisse *1992 Jean- Philippe Dojwa *1993 Maximilian Sciandri *1994 Frans Maassen *1995 Rolf Järmann *1996 Alberto Elli *1997 Frank Vandenbroucke *1998 Lance Armstrong *1999 Marc Wauters *2000 Alberto Elli *2001 Jorgen Bo Petersen *2002 Marcus Ljungqvist *2003 Thomas Voeckler *2004 Maxime Monfort *2005 László Bodrogi *2006 Christian Vande Velde *2007 Grégory Rast *2008 Joost Posthuma *2009 Fränk Schleck *2010 Matteo Carrara *2011 Linus Gerdemann *2012 Jakob Fuglsang *2013 Paul Martens *2014 Matti Breschel *2015 Linus Gerdemann *2016 Maurits Lammertink *2017 Greg Van Avermaet *2018 Andrea Pasqualon *2019 Jesús Herrada *2020 Diego Ulissi *2021 João Almeida *2022 Mattias Skjelmose Jensen *2023 Marc Hirschi == Lähteet == *Tulokset Memoire du Cyclisme -tietokannassa *Tulokset Pro Cycling Stats -sivustolla == Aiheesta muualla == *Virallinen sivusto Luokka:Luxemburgin urheilu Luokka:Pyöräilykilpailut
Ville Kentala

Ville Kentala (s. 21. helmikuuta 1966 Alajärvi) on entinen suomalainen jääkiekkoilija. New York Rangers varasi Kentalan vuoden 1984 NHL:n varaustilaisuudessa vuorolla 182. Kentala oli mukana Suomen alle 20-vuotiaitten maajoukkueessa, joka sijoittui kuudenneksi vuoden 1986 kisoissa. Kaudeksi 1986–87 hän siirtyi Bostonin yliopiston Terriers- joukkueeseen, jossa pelasi seuraavat kolme kautta. Rangers myi Kentalan oikeudet yhdessä Reijo Ruotsalaisen kanssa Edmonton Oilersiin 23. lokakuuta 1986. Syksyksi 1989 Kentala palasi Suomeen HIFK:hon, jossa pelasi kaksi täyttä kautta, kunnes siirtyi kaudeksi 1992–93 I-divisioonan Helsingin Jääkiekkoklubiin. ==Tilastot== 1983–84 HIFK juniorit 26 11 15 26 - 1984–85 Karhu-Kissat I-divisioona 1985–86 Karhu-Kissat I-divisioona JMM 7 1 4 5 4 1986–87 Boston University NCAA 35 4 11 15 24 1987–88 Boston University NCAA 32 15 19 34 34 1988–89 Boston University NCAA 34 5 7 12 46 1989–90 HIFK SM-liiga 43 5 4 9 6 2 0 0 0 0 1990–91 HIFK SM-liiga 41 3 7 10 10 2 0 0 0 0 1992–93 Helsingin Jääkiekkoklubi I-divisioona 8 0 1 1 22 1993–94 Porvoo Hunters II- divisioona 25 15 17 32 6 1994–95 Porvoo Hunters II-divisioona 30 10 20 30 28 1995–96 Porvoo Hunters II-divisioona 30 11 37 48 30 1996–97 1997–98 Karhu- Kissat II-divisioona 25 13 22 35 14 ==Lähteet== * * Luokka:Suomalaiset jääkiekkoilijat Luokka:New York Rangersin varaamat pelaajat Luokka:Vuonna 1966 syntyneet Luokka:Elävät henkilöt
Art Babbitt

Art Babbitt (oikealta nimeltään Arthur Harold Babitsky, 8. lokakuuta 1907 – 4. maaliskuuta 1992) oli yhdysvaltalainen animaattori, joka työskenteli The Walt Disney Companyllä. Babbitt loi yli kuusikymmentä vuotta kestäneellä urallaan useita piirroshahmoja, joista tunnetuin lienee Hessu Hopo. Ensimmäisessä elokuvassa Hessu oli vain sivuhahmo, mutta erikoisen naurunsa ansiosta Hessu nousi kertakäyttöhahmosta vakiokalustoksi Mikki Hiiren, Minni Hiiren, Pluton, Heluna Ammun ja Polle Koninkauluksen rinnalle. Muita Babbittin luomia hahmoja ovat muiden muassa Lumikin kuningataräitipuoli ja Pinocchion puuseppä Geppetto. Vuonna 1941 Babbitt johti Disneyn studiolla lakkoa ja ajautui välirikkoon Walt Disneyn kanssa. Babbitt erotettiin studiolta, mutta piirtäjien ammattiliiton painostuksesta Walt Disney joutui perumaan sen. Toisen maailmansodan jälkeen Babbitt palasi Disneyn studiolle, jossa hän työskenteli vuoteen 1947 asti. Babbitt kuoli munuaisten vajaatoimintaan 84-vuotiaana vuonna 1992. ==Lähteet== * ==Aiheesta muualla== * Luokka:Yhdysvaltalaiset animaattorit Luokka:Annie-palkinnon saajat Luokka:Vuonna 1907 syntyneet Luokka:Vuonna 1992 kuolleet
Basil Rathbone

Philip St. John Basil Rathbone (13. kesäkuuta 1892 Johannesburg, Etelä-Afrikka – 21. heinäkuuta 1967 New York, New York, Yhdysvallat) oli eteläafrikkalaissyntyinen brittinäyttelijä, joka tunnetaan parhaiten Sherlock Holmesin esittäjänä lukuisissa elokuvissa ja radiokuunnelmissa. Basil Rathbone syntyi Etelä-Afrikassa englantilaisille vanhemmille. Perhe muutti takaisin Englantiin hänen ollessaan 3-vuotias. Rathbone osallistui ensimmäiseen maailmansotaan ja hänet palkittiin Military Cross -kunniamerkillä. Vuosien 1939 ja 1946 välisenä aikana Rathbone esitti Sherlock Holmesia yhteensä 14 elokuvassa ja 220 radiokuunnelmassa, joissa kaikissa tohtori Watsonia esitti Nigel Bruce. Rathbone kuoli sydänkohtaukseen 75-vuotiaana New York Cityssä vuonna 1967. Hänellä on kolme tähteä Hollywood Walk of Famella. == Lähteet == == Aiheesta muualla == * Luokka:Englantilaiset näyttelijät Luokka:Hollywood Walk of Fame Luokka:Vuonna 1892 syntyneet Luokka:Vuonna 1967 kuolleet Luokka:Tony-palkinnon saajat
Den nordisk-katolske kirke

Den nordisk-katolske kirke on norjalainen, amerikkalaiseen vanhakatoliseen Polish National Catholic Churchiin täydessä kirkollisessa yhteydessä oleva luterilaistaustainen itsenäinen katolinen kirkko. Den nordisk-katolske kirken perusti 1999 ryhmä Norjan kirkon tunnustukselliseen, naispappeutta vastustavaan oppositioon kuuluvia korkeakirkollisia pappeja. Uuden kirkkokunnan muodostaminen tapahtui prosessissa, jossa anglikaaninen Forward in Faith sekä Svenska kyrkans fria synod pidettiin mukana. Ruotsin kirkossa tätä seurasi myöhemmin Missionsprovinsenin perustaminen. Kirkon jäsenet kokoontuvat jumalanpalveluksiin Harstadiin, Ålesundiin, Bergeniin, Kristiansandiin, Sarpsborgiin ja Osloon. Ruotsissa jumalanpalveluksia pidetään Tukholmassa. Norjalainen Roald Flemestad vihittiin Den nordisk-katolske kirken piispaksi 2011. ==Aiheesta muualla== *Den nordisk-katolske kirke *Scandinavian Lutherans form "Continuing" Church *William J. Tighe: Out on a Limb in Norway (Touchstone, heinäkuu/elokuu 2002) *Report from Norway - Fr Roald Flemestad - The National Assembly of Forward in Faith UK, 2006 Luokka:Kristilliset kirkkokunnat Luokka:Kristinusko Norjassa Luokka:Kristinusko Ruotsissa
Maailman ympäristöpäivä

Maailman ympäristöpäivä on vuodesta 1972 alkaen 5. kesäkuuta järjestetty Yhdistyneiden kansakuntien ympäristöohjelman vuosipäivä, jolloin kiinnitetään huomiota ympäristökysymyksiin. ==Aikaisemmat maailman ympäristöpäivät== * 2024 - Saudi-Arabia Land restoration, desertification and drought resilience * 2023 - Norsunluurannikko Solutions to plastic pollution * 2022 - Ruotsi Only One Earth * 2021 - Pakistan Ecosystem Restoration * 2020 - Kolumbia Time for Nature * 2019 - Kiina Beat Air Pollution * 2018 - New Delhi Beat Plastic Pollution * 2017 - Ottawa Connecting People to Nature – in the city and on the land, from the poles to the equator * 2016 - Luanda Zero Tolerance for the Illegal Wildlife Trade * 2015 - Rooma Seven Billion Dreams. One Planet. Consume with Care * 2014 - Bridgetown Raise Your Voice, Not the Sea Level * 2013 - Ulaanbaatar Think.Eat.Save. Reduce Your Foodprint * 2012 - Brasília Green Economy: Does it include you? * 2011 - New Delhi Forests: Nature at your Service *2010 - Kigali Many Species. One Planet. One Future *2009 - México Your Planet Needs You - UNite to Combat Climate Change *2008 - Wellington Kick The Habit - Towards A Low Carbon Economy *2007 - Tromssa Melting Ice – a Hot Topic? *2006 - Alger Deserts and Desertification - Don't Desert Drylands! *2005 - San Francisco Green Cities – Plan for the Planet! *2004 - Barcelona Wanted! Seas and Oceans – Dead or Alive? *2003 - Beirut Water – Two Billion People are Dying for It! *2002 - Shenzhen Give Earth a Chance *2001 - Torino ja Havanna Connect with the World Wide Web of Life *2000 - Adelaide The Environment Millennium - Time to Act *1999 - Tokio Our Earth - Our Future - Just Save It! *1998 - Moskova For Life on Earth - Save Our Seas *1997 - Soul For Life on Earth *1996 - Istanbul Our Earth, Our Habitat, Our Home *1995 - Pretoria We the Peoples: United for the Global Environment *1994 - Lontoo One Earth One Family *1993 - Peking Poverty and the Environment - Breaking the Vicious Circle *1992 - Rio de Janeiro Only One Earth, Care and Share *1991 - Tukholma Climate Change. Need for Global Partnership *1990 - México Children and the Environment *1989 - Bryssel Global Warming; Global Warning *1988 - Bangkok When People Put the Environment First, Development Will Last *1987 - Nairobi Environment and Shelter: More Than A Roof *1986 - A Tree for Peace *1985 - Youth: Population and the Environment *1984 - Desertification *1983 - Managing and Disposing Hazardous Waste: Acid Rain and Energy *1982 - Ten Years After Stockholm (Renewal of Environmental Concerns) *1981 - Ground Water; Toxic Chemicals in Human Food Chains *1980 - A New Challenge for the New Decade: Development Without Destruction *1979 - Only One Future for Our Children - Development Without Destruction *1978 - Development Without Destruction *1977 - Ozone Layer Environmental Concern; Lands Loss and Soil Degradation *1976 - Water: Vital Resource for Life *1975 - Human Settlements *1974 - Only one Earth ==Aiheesta muualla== *YK-liitto: Maailman ympäristöpäivä *UNEP: World Environment Day Luokka:Yhdistyneiden kansakuntien päivät
Ruatokansan uamunkoetto

__NOTOC__ Ruatokansan uamunkoetto (kirjakielellä "raatokansan aamunkoitto") on kuopiolaisen metalliyhtye Verjnuarmun toinen studioalbumi. Se julkaistiin vuonna 2008. == Kappaleet == # # # # # # # # # # == Kokoonpano == * Puijon Perkele – laulu * Viitakemies – soolokitara, taustalaulu * Savon Surma – basso, kitarat, kosketinsoitin, laulu * Woema – basso * Musta Savo – rummut, laulu === Tuotanto === * Tero Holopainen – tuottaja, äänittäjä, miksaaja, kitarasoolo (kappale 8) * Kimmo Hämäläinen – miksaaja * Dragan Tanaskovic – masteroija * Tarmo Luostarinen – grafiikka == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Metal Crypt: 3.75/5Metal Crypt: Album review == Lähteet == == Aiheesta muualla == * Yhtyeen kotisivu * * Luokka:Verjnuarmun albumit Luokka:Vuoden 2008 albumit
Chigiriki

Chigiriki on lähitaistelu- ja huitoma-ase, jota käyttivät muun muassa ninjat ja samurait. Se tehdään joko kiinteästä tai ontosta puusta, joskus myös bambusta tai metallista. Chigiriki koostuu noin 60 senttimetriä pitkästä putkesta, jonka päässä on ketjun varassa roikkuva piikkipallo. Ketjun voi kiinnittää keppiin, jolloin asetta voi käyttää nuijana tai kävelykeppinä käyttäen kuljettaa sitä ilman että ketju tarttuu kiinni johonkin. Asetta voidaan käyttää lyömäaseena, vastustajaan tarttumiseen käytettävänä aseena, tai vastustajan aseen lamauttamiseen. Aseen varsi voi olla yhtä pitkä tai pidempi kuin sen pitäjän kyynärvarsi, kuten myös ketjun pituus voi olla hyvinkin pitkä. Aseen rautapaino voi olla joko pyöreä tai monikulmainen, ja siinä voi olla piikkejä. Aseen alkuperää ei tarkasti tunneta. Chigiriki-jutsu on koulutusmenetelmä, jossa käytetään palloa ja ketjua kiinnitettynä keppiin. Chigiriki on aseena koryū-lajeissa harvinainen. Sitä käytetään ainakin Kiraku- ryū ja Araki-ryū kouluissa. Tiedosto:2 chigiriki.JPG|Kaksi erilaista chigirikiä Tiedosto:Tetsu chigiriki.JPG|Rautarunkoinen tetsu chigiriki Tiedosto:Tetsu chigiriki 1.JPG|Tetsu chigiriki == Katso myös == *Ketjukuulanuija *Kusarigama == Lähteet == Luokka:Lähitaisteluaseet
Itselaukaisin

Itselaukaisin on kameroiden laukaisin, joka jätetään laukaisemaan kamera itsestään. Itselaukaisimen avulla on varmistettu, että myös kuvaaja on voinut päästä itse ryhmäkuvaan laittamalla kamera laukeamaan muutamien sekuntien kuluttua. Itselaukaisimet ovat olleet kameroiden tapaan mekaanisesti toimivia. Kameroiden sähkökäyttöisyyden lisäännyttyä, on myös itselaukaisimista tullut sähköisesti ja tietokoneohjelmallisesti toimivia. Kameroissa on ollut myös muunlaisia laukaisimia, kuten lankalaukaisin tai etälaukaisin. File:Selbstausloeser BW 1.JPG File:Selbstausloeser BW 2.JPG luokka:Valokuvakameran osat
Ankeriaskalat

Ankeriaskalat (Anguilliformes) on viuhkaeväisten kalojen lahko. Lahko on jaettu kahdeksaan alalahkoon, 19 heimoon ja ne edelleen 159 sukuun, joihin kuuluu noin 938 kalalajia.Taksonomian lähde alaheimon sukuun asti: Useimmat ankeriaskalat ovat petoja. Lahkon heimoista tunnetuimpia ovat ankeriaat, meriankeriaat ja mureenat. Vuonna 2011 kuvattiin uusi alkeellinen heimo Protanguillidae, joka sijoittui muiden alalahkojen ulkopuolelle. Karttuankeriaiden (Colocongridae) heimo on sulautettu serpentiiniankeriaiden (Derichthyidae) heimoon. Useimmat ankeriaskalat elävät valtamerien pohjalla tai matalikoissa. Vain ankeriaat tulevat makeaan veteen jokiin kutemaan, muuten ankeriaskalat pysyvät merivedessä. Ankeriaskalojen elämänkiertoon kuuluu nauhamainen leptocephalus-toukka, joka ei juuri muistuta aikuista kalaa. ==Lähteet== * === Viitteet === * Luokka:Seulonnan keskeiset artikkelit
Mureenat

Mureenat (Muraenidae) on ankeriaskalojen heimo, johon kuuluu noin 200 lajia, jotka jaetaan 15 sukuun. Mureenat ovat ruumiinrakenteeltaan käärmemäisiä ja kasvavat tyypillisesti yli metrin pituisiksi. Suurin laji isomureena (Strophidon sathete) voi kasvaa nelimetriseksi. Mureenoilla on terävät piikkimäiset hampaat. Niiden selkäevä alkaa niskasta ja ulottuu pyrstöön asti. Mureenoita tavataan trooppisissa vesissä, usein koralliriuttojen onkaloissa, aina 150 metrin syvyyteen asti. Joitakin lajeja pidetään meriakvaarioissa.Animal World == Lähteet == *
Meriankeriaat

Meriankeriaat (Congridae) on ankeriaskalojen heimo. Siihen kuuluu noin 150 lajia, jotka jaetaan 32 sukuun. Niitä tavataan Atlantilla, Intian valtamerellä ja Tyynellämerellä. Toisin kuin ankeriaat ne eivät vaella erillisille kutualueille. Heimoon kuuluu useita merkittäviä ruokakalalajeja. Meriankeriasta (Conger conger) tavataan Suomenkin vesillä. Se on heimon suurin laji ja voi kasvaa jopa kolmemetriseksi. Pienempiä lajeja pidetään joskus suurissa yleisöakvaarioissa.The Conger & Garden Eels, Family Congridae Wet web media ==Lähteet== Luokka:Ankeriaskalat
Obergruppenführer

Obergruppenführer (), oli SA-joukkojen ja SS:n käyttämä kenraalia vastaava arvo. SA alkoi käyttää arvoa vuonna 1932. Arvo oli, ainoastaan Heinrich Himmlerin käytössä ollutta Reichsführer-SS:n arvoa lukuun ottamatta, korkein SS-kenraalin arvo ennen vuonna 1942 käyttöön tullutta kenraalieverstiä vastannutta SS-Oberstgruppenführerin arvoa. SS-Obergruppenführerin arvo myönnettiin 98 upseerille. Heistä 21 palveli Waffen-SS:n riveissä. Waffen- SS:ssä palvelleiden Obergruppenführereiden sotilasarvo oli kokonaisuudessaan SS-Obergruppenführer und General der Waffen-SS ja muissa SS:ään kuuluneissa organisaatiossa palvelleiden SS-Obergruppenführer und General der Polizei. == Obergruppenführerin arvoon kohonneita == * Karl-Maria Demelhuber – SS- joukkojen komentaja Suomen Lapissa. * Theodor Eicke – SS-divisioona Totenkopfin komentaja. Oli vastuussa useiden keskitysleirien pystyttämisestä. * Reinhard Heydrich – RSHA:n päällikkö, juutalaisten joukkotuhoa luonnostelleen Wannseen konferenssin puheenjohtaja. * Ernst Kaltenbrunner – tuomittiin lukuisista rikoksista kuolemaan Nürnbergin sotarikosoikeudenkäynneissä. * Karl Wolff – 300 000 juutalaista Treblinkaan lähettänyt sotarikollinen. * Gottlob Berger SS-joukkojen rekrytoinnin johtaja * Felix Steiner, SS-divisioona Wikingin komentaja. Divisioonassa palveli myös suomalaisia Ukrainassa 1941-1943. == Katso myös == * SS-arvot Alempi arvo Gruppenführer SS-arvo Obergruppenführer Ylempi arvo Oberstgruppenführer Luokka:SS:n sotilasarvot Luokka:Sturmabteilungin sotilasarvot
Oberführer

Oberführer (lyh. Obf, ) oli Saksan kansallissosialistisen työväenpuolueen SA- joukkojen varhainen, vuodesta 1921 käytössä ollut arvonimi, joka otettiin varsinaiseen arvojärjestykseen vasta vuonna 1925. Tyypillisesti Oberführer oli vastuussa tietyn alueen tai piirin puolisotilaallisista joukoista. Myös SS otti arvon käyttöön vuonna 1925. SS-Oberführer oli vastuussa yhdestä useista SS-alueista, joihin Saksa oli jaettu. Vuonna 1930 SS reorganisoitiin rykmenteiksi ja prikaateiksi (SS-Gruppen ja SS-Brigaden). Uusi Brigadeführerin arvo tuli askelmaa korkeammaksi järjestön arvoasteikossa. Vuoteen 1932 mennessä Oberführerin arvoa pidettiin yhä SS- ja SA-joukoissa alimpana kenraalinarvona, lähellä prikaatikenraalia. Kun Waffen-SS alkoi kasvaa arvon luonne muuttui ja siitä tuli korkein everstin arvo. Sen siis voidaan katsoa vastaavan kenraalikuntaan kuuluvan everstin eli ylieverstin arvoa. == Katso myös == * SS-arvot Alempi arvo Standartenführer SS-arvo Oberführer Ylempi arvo Brigadeführer Luokka:SS:n sotilasarvot Luokka:Sturmabteilungin sotilasarvot
Omistusasunto

Omistusasunto tarkoittaa asuntoa, jonka sen asukas omistaa. Asukas voi omistaa asunnon joko suoraan itse tai epäsuorasti omistamalla asunnon hallintaan oikeuttavat asiakirjat. Suomessa asuntojen epäsuora omistus tapahtuu asunto- osakeyhtiön kautta. Asunnon omistaa yhtiö. Asukas omistaa osakkeet, jotka oikeuttavat asunnon eli osakehuoneiston hallintaan. Omistusasuminen on Suomessa suosittua. Vuonna 2018 omistusasunnossa asui 63 prosenttia kaikista asuntokunnista. Kuitenkin nuorista yhä pienempi osuus asuu omistusasunnossa. == Katso myös == * Asumisoikeusasunto * Osaomistusasunto * Osuuskunta-asunto *Työsuhdeasunto *Virka-asunto * Vuokra-asunto == Lähteet == Luokka:Asuntojen hallintamuodot
Jousiammunnan maailmanmestaruuskilpailut 2007

Jousiammunnan maailmanmestaruuskilpailut 2007 pidettiin Leipzigissa Saksassa 5.–17. heinäkuuta. ==Mitalistit== Laji: Kultaa: Hopeaa: Pronssia: Miesten tähtäinjousi Im Dong-Hyun Etelä-Korea Baljinima Tšrempiljov Alan Wills Miesten tähtäinjousen joukkuekilpailu Etelä-Korea Miesten taljajousi Dietmar Trillus Braden Gellenthien Yhdysvallat Martin Damsbo Miesten taljajousen joukkuekilpailu Yhdysvallat Naisten tähtäinjousi Natalja Valejeva Park Sung-Hyun Etelä-Korea Natalja Jerdynijeva Naisten tähtäinjousen joukkuekilpailu Etelä-Korea Naisten taljajousi Eugenia Salvi Albina Loginova Amandine Bouillot Naisten taljajousen joukkuekilpailu Yhdysvallat ==Lähteet== * * Tulokset sports123.com-sivustolla Luokka:Vuoden 2007 urheilu 2007 Luokka:Leipzigin urheilu
Helena Hyvönen

Anja Kirsti Helena Hyvönen (o.s. Vatanen; s. 6. maaliskuuta 1950 Pieksämäki) on suomalainen tekstiilitaiteilija, joka toimi Aalto-yliopiston taiteiden ja suunnittelun korkeakoulun dekaanina helmikuun 2014 loppuun saakka. Vuosina 2008–2009 hän toimi Taideteollisen korkeakoulun rehtorina. == Ura == Helena Hyvönen valmistui Taideteollisesta korkeakoulusta vuonna 1974. Hänen taiteellisen toiminnan erikoistumisalansa on teollinen tekstiilisuunnittelu. Valmistumisensa jälkeen hän toimi suomalaisen Valvillan ja Oy Barker Design Ab:n palveluksessa Turussa ja opetti Åbo Hemslöjdlärarinstitutissa 1975–1984. Hyvösen muotoilutoimisto Hydestudiot toimi vuosina 1997–2006 keskittyen erityisesti materiaalinkehityksen, pintasuunnittelun, värisuunnittelun ja trendien ennakoinnin alueille. Hyvönen toimi Taideteollisen korkeakoulun tekstiilitaiteen professorina vuodesta 1998 alkaen. Hänet valittiin Muoti- ja tekstiilitaiteen osaston johtajaksi vuonna 1999, josta hän siirtyi Muotoiluosaston johtoon 2003. Hän toimi Taideteollisessa korkeakoulussa muodin ja tekstiilin professorina ja rehtorina. Hyvönen toimi Aalto-yliopiston Taiteiden ja suunnittelun korkeakoulun dekaanina vuoteen 2014 asti, jolloin jäi eläkkeelle. Vuonna 2017 Hyvönen kertoi Helsingin Sanomissa opettavansa osan vuotta Shanghaissa Donghua-yliopiston muodin ja innovaatioiden collegessa. Hän toimi koulun varadekaanina ja hänen työhönsä kuului esimerkiksi opetusohjelman kehittäminen, tekstiilisuunnittelun opetus ja koulun kansainvälistäminen. == Töitä == Hyvösen suunnittelemia teollisia tekstiilejä ja uniikkeja taidetekstiilejä on nähtävissä lukuisissa julkisissa tiloissa. == Luottamustehtäviä == Hyvösen luottamus- ja asiantuntijatehtäviä ovat tai ovat olleet *Sitran tulevaisuusfoorumi, *Turku 2011 -kulttuuripääkaupunkihankkeen valtuuskunnan varapuheenjohtajuus sekä *jäsenyydet Designmuseon hallituksessa ja Elinkeinoelämän valtuuskunnan Naiset huipulle -neuvottelukunnassa. == Tunnustuksia == *Hyvönen sai viisivuotisen taiteilija-apurahan 1998. *Tekstiilitaiteilijat Texo ry valitsi hänet Vuoden tekstiilitaiteilijaksi 1997. *Taideteollisen korkeakoulun ylioppilaskunta Tokyo palkitsi Helena Hyvösen Vuoden opettajana vuonna 2007 opiskelijoiden yhteiskunnalliseen keskusteluun rohkaisemisen perusteella. *Shanghain kaupunki myönsi Hyvöselle hopeisen Magnolia-palkinnon, joka myönnettävää merkittävää työtä kaupungissa tehneelle ulkomaalaiselle ==Yksityiselämä == Hyvönen kasvoi Varkaudessa. Ylioppilaaksi hän valmistui Savonlinnan Taidelukiosta. Hyvösen puoliso Tapani Hyvönen on ammatiltaan teollinen muotoilija. == Lähteet == * Dekaani Helena Hyvönen. Aalto-yliopisto (Web Archive 2013). * Helena Hyvösen cv pdf luettu 23.7.2008 * Helena Hyvösen CV PDF === Viitteet === Luokka:Suomen yliopistojen rehtorit ja kanslerit Luokka:Taideteollisen korkeakoulun professorit Luokka:Suomalaiset professorit Luokka:Vuonna 1950 syntyneet Luokka:Elävät henkilöt
Willie Brown

Willie Brown (s. 6. elokuuta 1900 Clarksdale, Mississippi - 30\. joulukuuta 1952, Tunica, Mississippi) oli yhdysvaltalainen bluesmuusikko, kitaristi ja laulaja. Brownia pidetään yhtenä merkittävimmistä varhaisista delta blues -kitaristeista. Hän soitti suurimman osan urasta muiden muusikoiden taustalla, ei niinkään sooloartistina - hän esiintyi muun muassa Charley Pattonin, Son Housen ja Robert Johnsonin kanssa. == Elämä == Willie Brown syntyi Mississipissä ja hänen elämästään tiedetään melko vähän mitään varmaa. David Evans on koonnut tietoja Brownin varhaiselämästä. Hän asui Mississipin Drewssä vuoteen 1929 ja meni naimisiin vuonna 1911 hyvän kitaristin Josie Millsin kanssa. Brownia kuullaan Charley Pattonin vuoden 1930 Paramount-sessioissa, joista on Brownin soolokappaleet "M & O Blues" ja "Future Blues". Vuonna 1929 Kid Bailey äänitti laulun "Rowdy Blues" ja on väitetty taustalla soittavan Willie Brownin tai että Brown itse käytti nimeä Kid Bailey. Edellä mainittujen lisäksi Brownin tiedetään äänittäneen Paramountille kappaleen "Kicking In My Sleep" (Paramount 13099). Vuonna 1941 Yhdysvaltain kongressin kirjastolle tekemissään kenttä-äänityksissä folkloristi Alan Lomax äänitti Willie Brownilta kappaleen "Make Me a Pallet on the Floor". Samassa sessiossa Brown soittaa myös Son Housen taustalla. Brown asui Robinsvillessä, Mississipissä vuodesta 1929 ja muutti Lake Cormorantiin vuoteen 1935 mennessä. Hän esiintyi silloin tällöin Charley Pattonin kanssa ja myöhemmin Son Housen kanssa aina kuolemaansa saakka. == Lähteet == == Aiheesta muualla == * Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1900 syntyneet Luokka:Vuonna 1952 kuolleet
The Road to Escondido

The Road to Escondido on Eric Claptonin ja J.J. Calen julkaisema bluesalbumi. Albumi levytettiin elokuussa 2005 ja se julkaistiin 7.11.2006. Kappaleista 11 on J.J. Calen kirjoittamia ja vain "Three little girls" on Claptonin käsialaa. John Mayer kirjoitti kappaleen "Hard to thrill", sekä sovitti kuuluisan blues- klassikon "Sporting life blues" (Brownie McGhee -cover) duolle. J.J. Calen kiertuebändi säestää heitä albumilla, mutta mukana on myös tunnettuja artisteja: Taj Mahal, John Mayer, Derek Trucks, Doyle Bramhall II, Albert Lee, Nathan East, Willie Weeks ja Steve Jordan. Vuonna 2008 albumi voitti Grammy- palkinnon kategoriassa paras nyky-blues albumi. == Kappaleet == # Danger # Heads in Georgia # Missing Person # When This War Is Over # Sporting Life Blues # Dead End Road # It's Easy # Hard to Thrill # Anyway the Wind Blows # Three Little Girls # Don't Cry Sister # Last Will and Testament # Who am I Telling You # Ride the River == Arvostelut == * All About Jazz: All About Jazz * Allmusic: Allmusic review * Slant Magazine: Slant Magazine == Aiheesta muualla == * The Road to Escondido discogs.com -sivustolla == Lähteet == * Eric Clapton Fun Club Magazine === Viitteet === Luokka:Vuoden 2006 albumit Luokka:Eric Claptonin albumit
John Norman

John Frederick Lange, Jr., kirjailijanimeltään John Norman (s. 3. kesäkuuta 1931), on yhdysvaltalainen kirjailija. Norman syntyi Chicagossa Illinoisissa. Hän sai kandidaatinarvon Nebraskan yliopistosta 1953 ja maisterinarvon Etelä- Kalifornian yliopistosta 1957. Etelä-Kaliforniassa opiskellessaan hän meni 1956 naimisiin Bernice L. Greenin kanssa. Heillä on kolme lasta. Normanista tuli vuonna 1963 filosofian tohtori Princetonin yliopistossa. Hän on sittemmin työskennellyt professorina New Yorkin kaupunginyliopiston Queens Collegessa. Kirjailijana Normanin maine perustuu ensisijaisesti science fiction -sarjaan Gor, jonka kirjoittamisen hän aloitti 1960-luvun lopulla. Luokka:Yhdysvaltalaiset kirjailijat Luokka:Yhdysvaltalaiset tieteiskirjailijat Luokka:Vuonna 1931 syntyneet Luokka:Elävät henkilöt
OSEO

OSEO on Ranskan valtion innovaatiotoimintaa rahoittava organisaatio, jolla on yrityksen juridinen asema. Sitä rahoittavat Talous- ja työvoimaministeriö sekä Opetus- ja tutkimusministeriö. Sen toiminnan painopiste on pk-yrityksissä. Se auttaa yrityksiä myös kansainvälistymisessä. Se myös antaa takauksia lainoille. Sen budjetti on 460 miljoonaa euroa. Sillä on 450 työntekijää. Vuoden 2008 alussa AII-organisaation () piti liittyä OSEOoon. == Katso myös == * TAFTIE == Aiheesta muualla == * OSEOn sivusto Luokka:Ranskan tiede ja tekniikka
Edoardo Sanguineti

Edoardo Sanguineti (9. joulukuuta 1930 Genova, Italia – 18. toukokuuta 2010 Genova, Italia) oli italialainen runoilija, kirjailija, kielenkääntäjä ja poliitikko. Hän oli Genova kaupunginvaltuustossa vuosina 1976–1979 ja istui vuosina 1979–1983 maansa parlamentin edustajainhuoneessa sitoutumattomana kommunistipuolueen listalta. Sanguineti kuului 1960-luvulla Gruppo 63 -kirjailijaryhmään. Hän voitti vuonna 2006 Librex Montale -palkinnon. Vielä vuonna 2007 Sanguineti oli ehdolla Genovan pormestariksi. == Lähteet == Luokka:Italialaiset runoilijat Luokka:Italialaiset kirjailijat Luokka:Italialaiset poliitikot Luokka:Vuonna 1930 syntyneet Luokka:Vuonna 2010 kuolleet
Rannís

Rannís on Islannin tieteen ja teknologian rahoitusorganisaatio. Rannísin operatiivinen budjetti vuonna 2006 oli 1,7 miljoonaa euroa, ja sen tuki oli 15 miljoonaa euroa. Sitä rahoittavat opetusministeriö ja Teollisuusministeriö. Rannís työllistää 25 ihmistä. == Katso myös == * Taftie == Aiheesta muualla == * Rannísin sivusto Luokka:Islanti Luokka:Tekniikka
Barbara Albert

Barbara Albert (s. 22. syyskuuta 1970) on itävaltalainen elokuvaohjaaja, -käsikirjoittaja, -tuottaja ja -näyttelijä. Hän syntyi Wienissä ja aloitti vuonna 1991 opintonsa Wienin elokuva-akatemiassa. Albertin tuotantoon kuuluu muun muassa täyspitkä draama Nordrand (1999). Muiden täyspitkien ohella hän on työstänyt lyhytelokuvia ja dokumentteja. == Aiheesta muualla == * Luokka:Itävaltalaiset elokuvaohjaajat Luokka:Vuonna 1970 syntyneet Luokka:Elävät henkilöt
SenterNovem

SenterNovem oli Alankomaiden talousministeriön () alainen virasto, joka edisti innovaatioita, energia- ja ympäristökysymyksiä sekä maankäyttöä. SenterNovemin budjetti oli 1,4 miljardia euroa vuonna 2006. Virasto antoi lainoja, avustuksia sekä verohelpotuksia. Sillä oli 1 500 työntekijää, joten sen toimintamenot ovat noin 100 miljoonaa euroa. Vuonna 2009 NIVR eli Hollannin ilmailu- ja avaruushallinto sulautui SenterNovemiin. Vuonna 2010 SenterNovem sulautettiin uuteen Agentschap NL -organisaatioon. ==Katso myös== * TAFTIE * NIVR - Hollannin entinen ilmailu- ja avaruushallinto ==Aiheesta muualla== * SenterNovemin sivusto * Agentschap NL Luokka:Alankomaiden tiede ja tekniikka
Doug Trapp

Doug Trapp (s. 28. marraskuuta 1965 Balcarres, Saskatchewan, Kanada) on entinen kanadalainen jääkiekkoilija. Junioriurallaan hän oli hyvä maalintekijä, mutta hänen ammattilaisuransa jäi lyhyeksi, vain kahden kauden pituiseksi. ==Pelaajaura== Trapp pelasi juniorina kotikaupunkinsa Regina Patsissä WHL:ssa ja teki kolmen kauden aikana yhteensä 114 maalia. Hänen isänsä oli joukkueen apuvalmentaja. Buffalo Sabres varasi Trappin kesällä 1984 39. vuorolla, mutta Trapp jatkoi uraansa juniorina vielä vuoden verran. Ensimmäisellä kaudellaan ammattilaisena 1985–86 hän teki 21 maalia Buffalon farmijoukkue Rochester Americansille AHL:ssa, ja seuraavalla kaudella 27 maalia. Helmikuussa 1987 hänet kutsuttiin Buffaloon, jossa hän pelasi vain kaksi peliä, ennen kuin hänet lähetettiin takaisin Rochesteriin. Rochesterissa Trapp oli mukana voittamassa AHL:n mestaruutta samana keväänä. Syyskuussa 1987 Buffalon harjoitusleirillä Trapp ilmoitti lopettavansa uransa jääkiekkoilijana. Hän pelasi vielä muutaman pelin Saskatchewanissa samalla kaudella ennen kuin lopetti uransa lopullisesti. ==Valmentajana== Trapp nimitettiin saskatoonilaisen juniorijoukkue Fort Knoxin päävalmentajaksi kaudelle 1997–98. Ennen kautta 1998–99 hänet valittiin myös seuran urheilutoimenjohtajaksi. Hän jatkoi tehtävissä vuoteen 2001 asti, jolloin hänet valittiin estevanilaisen juniorijoukkueen apuvalmentajaksi. Tammikuussa 2003 hän nousi saman seuran päävalmentajaksi. Trapp lopetti valmentajana keväällä 2003 ja siirtyi kiinteistönvälitysalalle. 1981–82 Regina Blues SJHL 43 25 28 53 102 1982–83 Regina Pats WHL 71 23 28 51 123 5 0 2 2 18 1983–84 Regina Pats WHL 59 43 50 93 44 23 12 12 24 38 1984–85 Regina Pats WHL 72 48 60 108 81 8 7 7 14 2 1985–86 Rochester Americans AHL 75 21 42 63 86 1986–87 Buffalo Sabres NHL 2 0 0 0 0 1986–87 Rochester Americans AHL 68 27 35 62 80 16 0 9 9 5 1987–88 Balcarres Broncos SIHA ==Lähteet== * * ===Viitteet=== Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1965 syntyneet Luokka:Elävät henkilöt
Nina Proll

Nina Proll (s. 12. tammikuuta 1974) on itävaltalainen näyttelijä. Hän varttui Waldviertelissä ja saapui Wieniin ollessaan kolmentoista.http://www.kurier.at/romy/134318.php Proll suoritti maturan katolisessa tyttölukiossa. Hänellä on ollut laaja rooli muun muassa Barbara Albertin draamaelokuvassa Nordrand (1999). Hän sai vuonna 1999 Venetsian elokuvajuhlilla Marcello Mastroianni -palkinnon. Hänet tunnetaan elokuvien ja television ohella useista musikaaleista. Proll on tullut tunnetuksi myös levyttäneenä muusikkona ja Dancing Stars -kilpailun osallistujana. Hänen tanssiparinaan oli unkarilainen ammattilaistanssija Balázs Ekker. == Lähteet == == Aiheesta muualla == * * Viralliset sivut Luokka:Itävaltalaiset näyttelijät Luokka:Vuonna 1974 syntyneet Luokka:Elävät henkilöt
Tehnološka agencija Slovenije

Tehnološka agencija Slovenije (TIA) on Slovenian teknologian kehitystä rahoittava virasto. Sen budjetti oli viisi miljoonaa euroa vuonna 2006. Siinä työskentelee 23 ihmistä.http://www.gloval.eu/index.php/partners/tia.html == Katso myös == * TAFTIE ==Lähteet== == Aiheesta muualla == * TIAn sivusto Luokka:Slovenia Luokka:Tekniikka Luokka:Valtion virastot
Suomihuiput (Lapinlahden Linnut)

Suomihuiput on Lapinlahden Linnut -yhtyeen vuonna 2003 julkaistu kokoelmalevy. Levy on osa Suomihuiput-kokoelmalevysarjaa. == Kappaleet == # # # # # # # # # # # # # # # # # # # # == Lähteet == Luokka:Vuoden 2003 kokoelma-albumit Luokka:Lapinlahden Lintujen kokoelma-albumit
Stupid Dream

Stupid Dream on brittiläisen Porcupine Tree -yhtyeen viides studioalbumi. Se julkaistiin ensimmäisen kerran huhtikuussa 1999. Albumista tuli siihen astisista Porcupine Treen albumeista myydyin. Albumi julkaistiin uudelleen 15. toukokuuta 2006 CD/DVD-A-yhdistelmänä ja kahden vinyylilevyn settinä. CD/DVD- A-julkaisu sisälsi musiikkivideon kappaleelle "Piano Lessons", albumin 5.1 surround versiona sekä kaksi bonuskappaletta, "Even Less (full version)" ja "Ambulance Chasing". Vinyylilevy on ostettavissa vain Porcupine Treen virallisesta online-kaupasta. ==Kappaleluettelo== Steven Wilson on säveltänyt ja sanoittanut kaikki paitsi "Tinto Brassin". #"Even Less" – 7:11 #"Piano Lessons" – 4:21 #"Stupid Dream" – 0:28 #"Pure Narcotic" – 5:02 #"Slave Called Shiver" – 4:40 #"Don't Hate Me" – 8:30 #"This Is No Rehearsal" – 3:26 #"Baby Dream in Cellophane" – 3:15 #"Stranger by the Minute" – 4:30 #"A Smart Kid" – 5:22 #"Tinto Brass" (Wilson/Barbieri/Edwin/Maitland) – 6:17 #"Stop Swimming" – 6:53 ==Kokoonpano== * Steven Wilson – laulu, kitara, piano * Richard Barbieri – syntetisaattori, mellotron, Hammond-urut * Colin Edwin – basso * Chris Maitland – rummut, lyömäsoittimet * Theo Travis – huilu, saksofoni Luokka:Vuoden 1999 albumit Luokka:Porcupine Treen albumit
Love Remains the Same

Love Remains the Same on suomalaisen progressiivista rockia soittavan yhtyeen Von Hertzen Brothersin kolmas studioalbumi. Se julkaistiin vuonna 2008. Albumi meni ilmestyttyään Suomen virallisen albumilistan ensimmäiselle sijalle ja myi vuoden 2009 alussa kultaa. == Kappaleet == # # # # # # # # # == Kokoonpano == * Kie von Hertzen – kitarat, laulu * Mikko von Hertzen – laulu, kitarat * Jonne von Hertzen – basso, laulu * Mikko Kaakkuriniemi – rummut * Juha Kuoppala – kosketinsoittimet, piano == Arviot == * Dome.fi: Dome.fi * Imperiumi.net: Imperiumi.net * Helsingin Sanomat: Nyt.fi * Soundi: Soundi * V2.fi: V2.fi == Lähteet == Luokka:Von Hertzen Brothersin albumit Luokka:Vuoden 2008 albumit Luokka:Jyrki Tuovisen tuottamat albumit
TTGV

TTGV on Turkin tutkimus- ja kehitystoimintaa rahoituksella kehittävä organisaatio. Se perustettiin kesäkuussa 1991. Se on muodostettu yksityisen sektorin ja julkisen sektorin verkostona. Sitä rahoittaa Turkin valtio ja Maailmanpankki. Sen tukibudjetti on 40 miljoonaa euroa. Vuoden 1991 ja 2005 välillä se on rahoittanut 135 miljoonalla eurolla 494 projektia. Organisaatiossa työskentelee 47 ihmistä. == Katso myös == * TAFTIE * TUBITAK * TEKES == Aiheesta muualla == * TTGV:n sivusto Luokka:Tekniikka Luokka:Tutkimusrahoitus Luokka:Turkki
VDI VDE-IT

VDI/VDE-IT on Saksan informaatioteknologian kehityksen rahoitusorganisaatio. Sen budjetti on 130 miljoonaa euroa. Se on johtanut vuodesta 1990 alkaen muun muassa Saksan mikrotekniikan teknologiaohjelmaa. Se toimii Opetus-, tiede ja teknologiaministeriön (BMWA) alaisena. Sillä on alueellisia ohjelmia Baijerissa ja Ala-Saksissa sekä Berliinissä. Siinä toimii 110 ihmistä. == Katso myös == * TAFTIE == Aiheesta muualla == * VDI VDE IT:n sivusto Luokka:Saksan tiede ja tekniikka
Christian Lusch

Christian Lusch (s. 19. helmikuuta 1981) on saksalainen kivääriampuja. Christian Lusch on saavuttanut olympialaisissa hopeaa 50 m pienoiskiväärin makuussa tuloksella 702,2 (598+104,2). ==Lähteet== *Profiili ISSF Newsissä *ISSF:n tietokanta Luokka:Saksalaiset ampujat Luokka:Saksalaiset olympiamitalistit Luokka:Vuonna 1981 syntyneet Luokka:Elävät henkilöt
Standartenführer

Standartenführer oli natsi-Saksan järjestöjen SA-joukkojen ja SS:n käyttämä arvo, joka vastasi everstiä. Standartenführerin arvo otettiin käyttöön ensimmäistä kertaa 1925 ja vuodesta 1928 alkaen sitä sovellettiin sekä SA- että SS-joukkojen arvoasteikossa. Arvonhaltijan tehtävä oli komentaa Standarten-kokoisia yksikköjä eli noin rykmentinkokoisia 300–500 miehen muodostelmia. SS-joukoissa Standartenführer oli korkein esiupseerin arvo Oberführerin ollessa alin kenraalitason arvo, mutta natsien vallanoton jälkeen 1933 Oberführerin arvo laski korkeimmaksi esiupseeriarvoksi, jättäen Standartenführerin toiseksi korkeimmaksi. == Katso myös == * SS-arvot Alempi arvo Obersturmbannführer SS-arvo Standartenführer Ylempi arvo Oberführer Luokka: SS:n sotilasarvot Luokka:Sturmabteilungin sotilasarvot
Zhuangit

Zhuangit () ovat kansa, joka elää suurimmaksi osaksi Guangxin autonomisella alueella. He ovat yksi 55:stä Kiinassa virallisesti tunnustetusta etnisestä vähemmistöstä. Zhuangeja oli vuoden 2010 väestönlaskennan mukaan 16,9 miljoonaa, ja he ovat Kiinan kansoista suurin heti han-kiinalaisten jälkeen. Toisin kuin kiinan kieli zhuangin kieli kuuluu tai-kieliin. ==Historia== Kiinalaisten vaikutusvalta levisi Lingnanin eli nykyisen Guangdongin ja Guangxin alueelle vuonna 211 eaa. Kiinalaisten tulo johti sissisotaan heitä vastaan ja tätä kautta Nam Việtin kuningaskunnan syntyyn, joka sittemmin laajeni käsittämään myös Pohjois-Vietnamin. Lingnan liitettiin Kiinaan virallisesti vuonna 111 eaa., mutta todellista valtaa ei kiinalaisilla ollut. 600-luvulla Tang-dynastianvaltakaudella Guanxin alueelle alkoi muuttaa suurissa määrin han-kiinalaisia. Seurauksena oli jälleen sissisota kiinalaisia vastaan, mutta kapinalliset kukistettiin armeijan voimin. Alueelle muuttaneet han-kiinalaiset syrjäyttivät jokilaaksoissa ja tasangoilla alkuperäiset asukkaat, jotka ajettiin ylängöille. Muuttoliike aiheutti sen, että paikallisten asukkaiden tavat alkoivat muistuttaa han-kiinalaisten tapoja heidän omaksuessaan näiden työmenetelmiä esimerkiksi riisin kasvatuksessa. Zhuangien identiteetti säilyi kuitenkin paitsi kielen ja uskonnon kautta, myös sosiaalisen aseman takia. Suuri osa heistä oli Tang-dynastian aikana joutunut vuokraviljelijöiden tai maaorjien asemaan. Kokemansa sorron vuoksi zhuangit olivat merkittävässä asemassa niin sanotun taiping-kapinan aikana 1850-luvulla. 1930-luvulla useat heistä puolestaan kannattivat kommunisteja, ja monet liittyivät Mao Zedongin johtamiin joukkoihin. Kommunistien voitettua Kiinan sisällissodan vuonna 1949 he alkoivat elvyttää zhuangien kansallista identiteettiä, vaikka he olivat pitkälle kiinalaistuneet, jopa siinä määrin, että osa zhuangeista vastusti vähemmistöasemaa. Zhuangeille perustettiin autonominen alue Guangxin maakunnan länsiosaan vuonna 1952, ja kuusi vuotta myöhemmin sitä laajennettiin käsittämään koko Guangxin alue. ==Kulttuuri== Zhuangien elinkeinot nykypäivänä eivät juuri poikkea muusta väestöstä. Riisin ohella zhuangit kasvattavat maissia ja jamssia sekä erilaisia hedelmiä. Ennen vanhaan keräily oli merkittävässä asemassa, ja sitä jatketaan osittain edelleen sivuelinkeinona. Zhuangien kylät sijaitsevat yleensä vuoristoisilla seuduilla. Guangxissa kylät ovat yleensä melko homogeenisiä, kun taas muualla zhuangien kylissä asuu useita eri etnisiä ryhmiä. Kylät ovat kooltaan muutaman kymmenen asukkaan pienistä kylistä muutaman tuhannen asukkaan pieniin kaupunkeihin. Perinteiset kaksikerroksiset puupaaluille rakennetut talot ovat edelleen käytössä, vaikkakin yleistymässä on han-kiinalainen tapa rakentaa yksikerroksisia taloja. Kuva:Zhuang sugar cane harvest.jpg| Sokerijuurikkaiden sadonkorjuussa. Kuva:广西壮族自治区大部分市县壮族分布图.png|Esiintyminen Kiinan eteläosassa (maakuntatasoa tarkemmin). Kuva:越南僚人分布图.png|Esiintyminen Vietnamin pohjoisosissa. == Katso myös == * Zhuangologia ==Lähteet== ==Aiheesta muualla== *
Untersturmführer

Untersturmführer () oli Waffen-SS:n alin upseeriarvo, joka vastasi Wehrmachtissa ja Luftwaffessa luutnanttia (). Untersturmführerin arvo otettiin käyttöön vuonna 1934. Waffen-SS:n riveissä Untersturmführerin arvon sai suorittamalla hyväksytysti upseerikurssin jossakin SS:n omassa upseerikoulussa, SS Junkerschulessa. Allgemeine SS ylensi Hauptscharführerin Untersturmführeriksi, mikäli hakija pystyi osoittamaan kelvollisuutensa Lebenslauf-dokumentilla, joka suurin piirtein vastasi ansioluetteloa natsijärjestössä. Lisäksi ennen hyväksymistä hakijan rodullinen tausta selvitettiin, kuten myös mahdollinen rikosrekisteri. == Katso myös == * SS- arvot == Aiheesta muualla == Alempi arvo Sturmscharführer SS-arvo Untersturmführer Ylempi arvo Obersturmführer Luokka:SS:n sotilasarvot Luokka:Sturmabteilungin sotilasarvot
Sjarhei Martynau (ampuja)

Sjarhei Anatolevitš Martynau (, , s. 18. toukokuuta 1968) on valkovenäläinen kivääriampuja ja olympiavoittaja. Sjarhei Martynau on saavuttanut 50 metrin pienoiskiväärin makuukilpailussa olympiakultaa Lontoossa 2012, jossa hän ampui maailmanennätystuloksen 705,5, sekä olympiapronssia Sydneyssä 2000 ja Ateenassa 2004. Zagrebin MM-kilpailuissa 2006 hän voitti kultaa. ==Lähteet== *Profiili ISSF Newsissä *ISSF:n tietokanta === Viitteet === Luokka:Valkovenäläiset ampujat Luokka:Valkovenäläiset olympiavoittajat Luokka:Vuonna 1968 syntyneet Luokka:Elävät henkilöt
Jodoigne

Jodoigne () () on kunta Belgiassa, Vallonian Brabantin provinssissa. Pinta- alaa Jodoignella on 73,31 neliökilometriä. 1. tammikuuta 2007 kunnassa oli 12 644 asukasta ja asukastiheys oli 172 as./km². Kunnan pormestarina toimii Jean- Paul Wahl. Kunta muodostuu seuraavista kylistä: Dongelberg, Jauchelette, Jodoigne, Jodoigne-Souveraine (), Lathuy, Mélin, Piétrain (), Saint-Jean-Geest (), Saint-Rémy-Geest ja Zétrud-Lumay. == Kuuluisia asukkaita == *Eugène Joseph Delporte, astronomi *Marc Wilmots, jalkapalloilija *Louis Michel, poliitikko == Lähteet == == Aiheesta muualla == * Kunnan kotisivut Luokka:Vallonian Brabantin kunnat
Nokia 6101

Nokia 6101 on Nokian valmistama matkapuhelinmalli, joka julkaistiin alkuvuodesta 2005. Puhelimessa on kamera, radio sekä wap-selain, joka mahdollistaa muun muassa sähköpostien vastaanottamisen ja lähettämisen.http://www.gsmarena.com/nokia_6101-1044.php == Tekniset ominaisuudet == * VGA-kamera * FM-radio HF-kuulokkeilla * 2 värinäyttöä: päänäyttö sekä pieni kansinäyttö. == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet * Nokia 6101 - Tuki Luokka:Nokian matkapuhelimet Luokka:Vuoden 2005 matkapuhelimet